Publication: Magyar Közlöny
Issue: MK-2003-35 (Year: 2003, Number: 35)
Era: 1990-2004
Section: Köztársaság független demokratikus jogállam.” Az Alkotmánybíróság az 56/1991. (XI. 8.) AB határozata óta követett gyakorlata szerint: „A jogállamiság egyik alapvetõ
Paragraph Index: 535

Köztársaság független demokratikus jogállam.” Az Alkotmánybíróság az 56/1991. (XI. 8.) AB határozata óta követett gyakorlata szerint: „A jogállamiság egyik alapvetõ követelménye, hogy a közhatalommal rendelkezõ szervek a jog által meghatározott szervezeti keretek között, a jog által megállapított mûködési rendben, a jog által a polgárok számára megismerhetõ és kiszámítható módon szabá- 2003/35. szám lyozott korlátok között fejtik ki a tevékenységüket.” (ABH 1991, 454., 456.) A népszavazáshoz való jog az Alkotmány 2. § (2) bekezdésébõl és a 70. § (1) bekezdésébõl eredõ alapvetõ jog. Az Alkotmánybíróság gyakorlata szerint a népszavazáshoz való jog mint alanyi jog kiterjed a népszavazás kezdeményezésére, támogatására (beleértve az aláírást és aláírások gyûjtését), illetve a szavazásban való részvételre. Eme alanyi jog korlátait az Alkotmány 8. § (2) bekezdésének megfelelõen csak törvény állapíthatja meg. [987/B/1990/3. AB határozat, ABH 1991, 527., 528—529.; 52/1997. (X. 14.) AB határozat, ABH 1997, 331., 343—344.] Az Alkotmánybíróság a fentiek alapján arra a következtetésre jutott, hogy jelen ügyben az aláírásgyûjtõ ív mintapéldányának hitelesítése nem tagadható meg azon az alapon, hogy az nem tartalmaz külön rovatot az aláírást gyûjtõ polgár aláírása számára. Sem a Ve. 118. § (5) bekezdése, sem más, jelen ügyben alkalmazható jogszabály nem foglal magában olyan rendelkezést, amely a népszavazást kezdeményezõ állampolgárok számára egyértelmûvé tenné, hogy milyen módon kell helyet biztosítani az aláírást gyûjtõ személyek aláírásának, s ezért jelen ügyben ilyen konkrét követelményt a hitelesítési eljárásban részt vevõ szervek sem támaszthatnak a népszavazást kezdeményezõjével szemben. Mindezek alapján az Alkotmánybíróság a 2/2003. (I. 8.) OVB határozatot megsemmisítette, és az OVB-t új eljárásra utasította. Az Alkotmánybíróság, figyelemmel az OVB határozat ben való megjelenésére, elrendelte e határozatának a ben való közzétételét. Dr. Németh János s. k., az Alkotmánybíróság elnöke Dr. Bagi István s. k., Dr. Bihari Mihály s. k., alkotmánybíró alkotmánybíró Dr. Czúcz Ottó s. k., Dr. Erdei Árpád s. k., alkotmánybíró alkotmánybíró Dr. Harmathy Attila s. k., Dr. Holló András s. k., alkotmánybíró alkotmánybíró Dr. Kiss László s. k., Dr. Kukorelli István s. k., alkotmánybíró elõadó alkotmánybíró Dr. Tersztyánszkyné Dr. Strausz János s. k., dr. Vasadi Éva s. k., alkotmánybíró alkotmánybíró Alkotmánybírósági ügyszám: 45/H/2003. Az Alkotmánybíróság 13/2003. (IV. 9.) AB határozata A MAGYAR KÖZTÁRSASÁG NEVÉBEN! Az Alkotmánybíróság jogszabály alkotmányellenességének utólagos vizsgálatára irányuló indítvány tárgyában — dr. Németh János alkotmánybíró párhuzamos indokolásával — meghozta az alábbi határozatot:

Source: https://magyarkozlony.hu/hivatalos-lapok/1afb337b394275d33cc2a9274b7ab20f4e80447e/dokumentumok/52284a0abcd66bf4f089103a74fdeb1a1a105ed0/letoltes